Nakuyo lendzaba yaNcongwane siyatfola kutsi kukhulunywa ngekubuyela ekhaya. Lofundzako ucabanga masinyane kutsi ingabe lona lobuyela ekhaya ubuyela khona nje ngoba asukaphi, yini yona lementa abuyele ekhaya. Ekugcineni siyaphendvuleka kutsi lijaha lelinguMashica lijaha lebelivame kuboshwa lihlale ejele. Lijele lase lifana nelikhaya kulo. Kutse-ke selikhululiwe ejele nenina ajabulele kukhululwa kwemtfwanakhe laseliboshwa futsi ngobe lintjontje ticatfulo labuyiselwa emuva ejele lokulikhaya lalo.